วันอาทิตย์ที่ 6 ธันวาคม 2563
นายกรัฐมนตรี เตรียมลงพื้นที่ตรวจนำ้ท่วม ให้กำลังใจผู้ประสบภัยและเจ้าหน้าที่ปฏิบัติงาน เดินหน้าแก้ปัญหาน้ำท่วมภาคใต้อย่างเป็นระบบเพื่อความยั่งยืน
โฆษกรัฐบาลเผยนายกรัฐมนตรีเตรียมลงพื้นที่ตรวจนำ้ท่วม ให้กำลังใจผู้ประสบภัยและเจ้าหน้าที่ปฏิบัติงาน เดินหน้าแก้ปัญหาน้ำท่วมภาคใต้อย่างเป็นระบบเพื่อความยั่งยืน
วันนี้(6ธ.ค.63)นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าในวันจันทร์ที่7ธันวาคม2563นี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพร้อมคณะจะเดินทางไปศูนย์ศิลปาชีพบ้านเนินธัมมังตำบลแม่เจ้าอยู่หัวอำเภอเชียรใหญ่ จังหวัดนครศรีธรรมราช เพื่อตรวจสถานการณ์น้ำและเยี่ยมเยียนและมอบเครื่องอุปโภคบริโภคให้แก่ประชาชนผู้ประสบภัยรวมทั้งสร้างขวัญกำลังใจแก่เจ้าหน้าที่ผู้ปฏิบัติงานในพื้นที่ด้วยโดยได้รับทราบรายงานในเบื้องต้นว่าสถานการณ์น้ำท่วมในพื้นที่ภาคใต้ล่าสุดขณะนี้(6ธ.ค.63)ในหลายจังหวัดระดับน้ำเริ่มลดลงต่อเนื่องเนื่องจากฝนจะลดลงต่อเนื่องไป1สัปดาห์และจากอิทธิพลน้ำทะเลหนุนที่ไม่กระทบต่อการระบายน้ำเช่นกันซึ่งได้สั่งการให้หน่วยงานที่เกี่ยวข้องเร่งระดมเครื่องจักรเครื่องมือเร่งระบายน้ำให้ลดลงโดยเร็วที่สุดก่อนจะมีฝนตกเพิ่มขึ้นอีกครั้งในช่วงวันที่12-14ธ.ค.นี้และมอบให้กองอำนวยการน้ำแห่งชาติติดตามประเมินปริมาณฝนในช่วงดังกล่าวอย่างใกล้ชิดต่อไปขณะนี้ยังคงมีสถานการณ์พื้นที่ประสบภัยคงเหลืออีก5จังหวัดได้แก่สุราษฎร์ธานีนครศรีธรรมราชตรังพัทลุงและสงขลารวมทั้งสิ้น51อำเภอและมีประชาชนได้รับผลกระทบ290,997ครัวเรือน
ทั้งนี้นายกรัฐมนตรีกำชับหน่วยงานปฏิบัติในพื้นที่ให้เฝ้าระวังสถานการณ์น้ำอย่างต่อเนื่องตลอด24ชั่วโมงเพื่อแจ้งเตือนประชาชนและปรับแผนบริหารจัดการน้ำในพื้นที่ให้เหมาะสมและสอดคล้องกับสถานการณ์น้ำ รวมทั้งสั่งให้การช่วยเหลือประชาชนต้องเป็นไปในรูปแบบบูรณาการโดยให้กระทรวงกลาโหมเร่งช่วยซ่อมแซมบ้านเรือนและสิ่งก่อสร้างสาธารณะถนนสะพานที่ได้รับความเสียหายกระทรวงการพัฒนาสังคมและความมั่นคงของมนุษย์และกระทรวงสาธารณสุขดูแลกลุ่มเปราะบางทั้งเด็กผู้สูงอายุและผู้ป่วยเพื่อให้ความช่วยเหลือฟื้นฟูสภาพจิตใจ รวมทั้งกระทรวงมหาดไทยและกระทรวงเกษตรและสหกรณ์เร่งสำรวจจำนวนครอบครัวที่ได้รับผลกระทบรวมถึงทรัพย์สินและพื้นที่การเกษตรและปศุสัตว์ที่ได้รับความเสียหาย เพื่อเร่งชดเชยเยียวยาตามระเบียบหลักเกณฑ์ของกระทรวงการคลังและสำนักนายกรัฐมนตรี
“ท่านนายกฯแสดงความเสียใจต่อครอบครัวผู้เสียชีวิตจากสถานการณ์น้ำท่วมในครั้งนี้และติดตามสถานการณ์น้ำท่วมภาคใต้อย่างใกล้ชิดซึ่งที่ผ่านมาได้มอบหมายให้รัฐมนตรีที่เกี่ยวข้องกระจายกันลงพื้นที่ทั้งนายนิพนธ์บุญญามณีรัฐมนตรีช่วยว่าการกระทรวงมหาดไทยที่ลงพื้นที่จ.พัทลุงและจ.นครศรีธรรมราชและนายอนุชานาคาศัยรัฐมนตรีประจำสำนักนายกรัฐมนตรีลงพื้นที่จ.สงขลาตามลำดับโดยก่อนนั้นหน่วยงานที่เกี่ยวข้องทั้งกรมป้องกันและบรรเทาสาธารณภัยกรมอุตุนิยมวิทยาสำนักงานทรัพยากรน้ำแห่งชาติมีการแจ้งเตือนและประสานไปยังจังหวัดและองค์กรบริหารส่วนท้องถิ่นเพื่อเฝ้าระวังสถานการณ์ด้วยและในวันจันทร์ที่จะถึงนี้นายกรัฐมนตรีจะร่วมประชุมกับหน่วยงานน้ำทั้งระบบเพื่อพิจารณาปรับปรุงแผนและมาตรการต่างๆเพื่อให้การแก้ไขปัญหาน้ำท่วมมีประสิทธิภาพมากขึ้น”โฆษกรัฐบาลกล่าว
นายอนุชากล่าวเพิ่มเติมถึงการแก้ไขปัญหาน้ำท่วมภาคใต้ในระยะยาวว่า“ท่านนายกรัฐมนตรีได้มอบให้สำนักงานทรัพยากรน้ำแห่งชาติ(สทนช.)จัดทำแผนงานในการแก้ไขปัญหาน้ำท่วมอย่างยั่งยืนเพื่อให้มืเครื่องมือในการบริหารจัดการน้ำอย่างมีประสิทธิภาพไม่เกิดเหตุการณ์ซ้ำซากทั้งการเร่งแผนงานโครงการที่ได้เริ่มดำเนินการในช่วง3ปีที่ผ่านมาเช่นโครงการระบบป้องกันน้ำท่วมพื้นที่ชุมชนเมืองนครศรีธรรมราชเป็นการขุดคลองระบายน้ำใหม่และเพิ่มประสิทธิภาพคลองเดิมเป็น750ลบ.ม.ต่อวินาที นอกจากนั้นยังมีแผนงานโครงการที่ดำเนินการได้ในปี2564-2566อีก63โครงการอาทิอ่างฯคลองสีสุกจ.สุราษฎร์ธานีแก้มลิงฉลุงจ.สงขลาระบบระบายน้ำหลักพื้นที่ชุมชนเมืองนครศรีธรรมราชระยะที่2ระบบป้องกันน้ำท่วมพื้นที่ชุมชนเมืองพัทลุงสงขลาตรังและยะลาและยังมีโครงการขนาดใหญ่ที่อยู่ระหว่างดำเนินการเช่นโครงการป้องกันและบรรเทาอุทกภัยเมืองชุมพร(ขุดคลองผันน้ำลุ่มน้ำคลองชุมพร)ให้สามารถระบายน้ำได้เพิ่มขึ้นรวมทั้งก่อสร้างอาคารบังคับน้ำในคลองชุมพรเดิมซึ่งขณะนี้อยู่ระหว่างดำเนินการคาดว่าจะแล้วเสร็จภายในปี2565นอกจากนั้นยังอยู่ในระหว่างเร่งแก้ไขปัญหาสิ่งกีดขวางทางน้ำให้แล้วเสร็จตามแผน ซึ่งปัจจุบันดำเนินการเสร็จแล้วทั้งสิ้น66แห่งอยู่ระหว่างดำเนินการ30แห่งและตรวจสอบเพิ่มเติมอีก19แห่งอีกด้วย”
-------------------
กลุ่มประชาสัมพันธ์และเผยแพร่สำนักโฆษก